નવરાત્રીના પાંચમા દિવસે નવદુર્ગાના પાંચમા સ્વરૂપ સ્કંદમાતાની પૂજા કરવામાં આવે છે. સ્કંદ એ શિવ અને પાર્વતીના મોટા પુત્ર કાર્તિકેયનું એક નામ છે. છ મુખધારી હોવાને કારણે તેમને ષડાનન નામથી પણ ઓળખવામાં આવે છે. સ્કંદની માતા હોવાને કારણે જ માતાજીના પાંચમા સ્વરૂપનું નામ સ્કંદમાતા છે. એવું માનવામાં આવે છે કે, મા દુર્ગાનું આ રૂપ તેમના ભક્તોની દરેક મનોકામના પૂર્ણ કરે છે અને મોક્ષનો માર્ગ બતાવે છે.